Source: http://www.ziarulactualitatea.ro/volei-a-1-s-au-razbunat-pe-noi/
Timestamp: 2019-03-19 02:02:37+00:00

Document:
Volei A 1: S-au răzbunat pe noi! | | Actualitatea Online
13 decembrie 2018, 9:10 am, Grega Denisa eveniment, hotnews, primplan, social, sport, utile 0
CSM Târgovişte – CSM Lugoj 3 : 0 (25:17,25:16, 25:10)
C.S.M. Târgovişte: Klisura (12p), Calotă (8p), Sredic (12p), Buterez (13 p), Lakovic (4p), Trică (9 p), Jeremic – libero. Antrenori: Valerijan Luka, Alexandru Cosma. C.S.M. Lugoj : N. Jakic (5 p), D. Roman (9 p), N. Kocic (5 p), D. Balintoni (2 p), E. Babic (7 p), I. Dinic (4 p), A. Cauc, B.Albăstroiu, K. Vukomanovic – libero. Antrenori: Ugljesa Segrt, Dragan Grbic. Au condus jocul: Darius Meşca (Ploieşti), Florin Dragomir (Bucureşti). Obs. F.R.V. : Mihai Ioanovici (Bucureşti). Statistică: Târgovişte: total 75 puncte / 58 p. directe (15 servicii, 36 atacuri, 7 blocaje cu punct); atacuri: 80 (45 % eficienţă); Lugoj – total 43 puncte / 32 p. directe (4 servicii, 23 atacuri, 5 blocaje cu punct); atacuri: 88 (26 % eficienţă)
Venite după un careu de înfrângeri în faţa unor adversare care plecau la start, oricum, favorite (2 eşecuri cu Galatasaray şi eliminare din CEV Cup, înfrângeri grele la Blaj şi Bacău – acolo unde se putea, sigur, mai mult), vedetele de un milion de euro ale Târgoviştei au fost, se aude, serios clătinate la nivel de club, acolo unde în ultimii ani condiţiile materiale au fost mereu de locul doi-trei. Asta luându-ne după cifrele pe care le vehiculează presa dâmboviţeană, una deloc comodă, puţin nedreaptă însă, sau chiar necunoscătoare a fenomenului, după cum am avut ocazia să constatăm în câteva rânduri. Cert este însă că am văzut la jocul cu Lugojul un team condus de Valerijan Luka determinat ca niciodată şi comiţând extrem de puţine erori. Una din cele mai talentate sportive ale noului val, Rodica Buterez, a constituit, alături de internaţionalele sârboaice Sara Klisura şi Tanja Sredic, o forţă combinată de blocaj şi atac cum în acest tur de campionat colegele Dianei Balintoni n-au întâlnit încă. Plus un serviciu foarte bun, echipa portocalie fiind recordmena punctelor realizate din acest procedeu în acest moment. Deloc resemnate cu gândul că aveau să întâlnească un adversar superior, sportivele lugojene au avut un început bun de joc, realizând de-a lungul acestuia multe faze extrem de spectaculoase, în care determinarea a fost elementul de bază. Din păcate, construcţia a fost îngreuiată de calitatea preluării, iar atacantele Lugojului (în primul rând Kocic, căreia i s-a acordat, normal, o atenţie specială) n-au mai punctat ca în alte rânduri, recordul de puncte realizat de un jucător de centru ( FOTO – Diana Roman – 9 puncte, 5 atacuri, 4 blocaje) fiind sugestiv în ce priveşte posibilităţile Lugojului de a trece de zidul dâmboviţean. Unul în care centrii Sredic, Djuric şi Lakovic pot pune probleme mari oricărei atacante. Au fost, totuşi, două prime seturi bune, în ciuda diferenţei de scor. Una determinată şi de evoluţia excelentă a libero-ului Jeremic (fostă Ozun) în tabăra adversă. Una în care sportive importante ale campionatului (Roşca, Ciocian, Marciu, Bălae) prind terenul foarte rar sau deloc, atunci când se joacă “cu cuţitul la os” – la fel ca în această partidă. Setul trei a fost dominat şi mai clar de gazde, care nu au efectuat nicio schimbare în sextetul de bază, sportivele antrenate de cuplul Segrt-Grbic marcând tot mai puţine reuşite spre previzibilul final. Deocamdată, Lugojul se află pe poziţia a şasea, dar Agroland are posibilitatea de a face rocada cu noi după etapa viitoare, când evoluează la Galaţi. În retur, aşa cum consemnam şi în numărul trecut, vom avea cinci meciuri pe teren propriu (cele mai importante cu Cluj şi Agroland), plus deplasări de unde ne dorim puncte, la Galaţi şi Dinamo. Dar prima revedere oficială a suporterilor cu voleiul (între 9 şi 11.01.2019 are loc la Lugoj ediţia a IV-a a “Cupei Rieker”) va fi miercuri, 16 ianuarie, când C.S.M. Lugoj joacă pentru intrarea în Turneul Final al Cupei României, contra Ştiinţei Bacău, într-un singur meci, eliminatoriu. Un final de an foarte greu însă la nivel de club, drepturile componenţilor lotului sportiv fiind achitate abia la nivelul lunii septembrie. O rază de speranţă – acordarea sumelor aferente lunii octombrie într-o ultimă intervenţie (rectificare de buget) la nivelul Consiliului Local – ar fi preambulul continuării în linişte a unui campionat în care obiectivul prezenţei în Play-Off poate fi, din nou, atins.
Rezultatele etapei a VIII -a:
C.S.M. Târgovişte – C.S.M. Lugoj = 3 : 0 (25:17,25:16, 25:10)
C.S.M. Volei Alba Blaj – Dinamo Bucureşti = 3 : 0 (25:14, 25:10, 25:15); Blaj: Aleksic (1 p), Baciu (10 p), Lazarevic (13 p), Ninkovic (8 p)., Newcombe (4 p), Onyejekwe (6 p), Karakasheva (3 p), Rus (6 p), Hutinski (6p), Cirovic (4 p); Dinamo: Purchartova (6 p), Correa (1 p), Matei (8 p), Burazer (3 p), Miclea (1 p), Ariton (5 p), Artin (5p), Kosinski, Tucmeanu – libero.
Universitatea Cluj – C.S.U. Belor Galaţi = 3 : 0 (25:19, 25:13, 25:10); Universitatea Cluj: Răileanu (8p), Bucur (10p), Vodă (1 p), Stanciu (19 p), Dancu (11 p), Mocan (3 p), A. Tamaş (1p), A. Bara, A. Pîrv, A.Podină – libero. Galaţi: Andrievskaia (6p), Berdilă (8p), Barakova (5p), Paige (2p), Suslova (2p), Postea, Selimovic (10p), Vasilie, Ştefu, Popjordanovska – libero.
Agroland Timişoara – C.S.M. Bucureşti = 0 : 3 (15:25, 14:25, 18:25); Agroland: Jovanovic (7p), Orle (4p), Vasilică (4p), Lupescu (3p), Iancu (3p), Petra (2p), Kosekova, Radu, Orlandea (2p), Miclăuş (4p), Pusic – libero. C.S.M. Bucureşti: Tashiro (1p), Salaoru (12p), Balkestein (7p), Koolhaas (12p), Kodola (4p), Trushkina (3p), Hashimoto (2p), Sobo (4p), Ungureanu (5p), Markhevich (6p), Saita, Kotoe – libero
Etapa viitoare, ultima din tur:
C.S.M. Bucureşti – C.S.M. Volei AlbaBlaj (14.12., orele 19,00, direct Digi Sport))
C.S.U. Belor Galaţi – Agroland Timişoara (15.12.)
Dinamo Bucureşti – C.S.M. Târgovişte (15.12.)
Ştiinţa Bacău – Universitatea Cluj (13.12.)
C.S.M. Lugoj nu evoluează în ultima etapă.
În clasament: 1. C.S.M. Volei Alba Blaj 21 p, 2. C.S.M. Bucureşti 20 p, 3. C.S.M. Târgovişte 13 p, 4. Ştiinţa Bacău, 5. Universitatea Cluj 9 p, 6. C.S.M. LUGOJ 8 p, 7. Agroland Timişoara 7 p, 8. Dinamo Bucureşti 6 p, 9. C.S.U. Belor Galaţi 0 p.
La momentul de faţă, în statistica Data Volley realizată de FRV, se remarcă prezenţa a patru voleibaliste din lot în topul campionatului Ligii A 1. Clasamentul celor mai productive atacante ale campionatului după şase etape este: 1. Nina Kocic – C.S.M. Lugoj – 137 puncte, urmată de 2. Maeva Orle – Agroland – 106p., 3. Maja Burazer – Dinamo – 93 p. 4. Adina Stanciu – Cluj – 92 p, 5. Cristina Cazacu – Bacău – 89 p. În topul blocajelor reuşite se află: 1. T. Sredic – Târgovişte – 26, 2-3. A. Otasevic – Bacău şi D. Roman – Lugoj – 24, 4. A. Cioroianu – Dinamo – 21, 5. R.Iancu – Agroland – 20 blocaje cu punct. În clasamentul serviciilor – as le găsim pe: 1. S. Klisura – Târgovişte – 16 p, 2. A. Stanciu – Cluj 14 p, 3. Nina Jakic – Lugoj – 13 p, 4-5. C. Cazacu – Bacău – şi B. Kosekova – Agroland – 12 p. În topul eficienţei la recepţie: 1. A. Podină – Cluj – 64 %, 2-3. T. Pusic – Agroland şi S. Răileanu – Cluj – 61 %, 4-5. M. Balkestein – CSM Bucureşti şi Ivana Dinic – Lugoj – 59 %.
Volei divizia A 2 (f) – Seria Vest
S-a reluat returul, favoritele Tg.Mureş şi Piteşti impunându-se conform previziunilor. Mini-surpriză plăcută în Sala Sporturilor din Lugoj, unde sportivele pregătite de profesorul Dorin Horvath au trecut, dramatic, în cinci seturi, de o mai experimentată formaţie orădeană, după ce aceasta condusese cu 2 : 0 la seturi. Lugojencele se află pe poziţia a patra a clasamentului, una pe care au şansa să o şi păstreze în cazul unor rezultate relativ normale, având în vedere victoria din tur, de la Sibiu.
C.S.M. Lugoj II – C.S.U. Oradea = 3 : 2
S.C.M.U. Craiova – C.S.M. Timişoara = 3 : 0
Cetate Deva – Politehnica Timişoara = 0 : 3
C.S. Argeş Volei Piteşti – C.S.M. Sibiu = 3 : 1
C.S.M. S. Marmaţiei – C.S.M. Tg.Mureş = 0 : 3
C.S.M. Lugoj (II): Rossana Nistor (cpt.), Noemi Csillag, Alexandra Panţiru, Vanessa Fiat, Andreea Ioniţă, Cătălina Turcu, Arina Ivaşcu, Patricia Bărbulescu, Luiza Roşie, Roberta Bîrliba, Georgiana Popa, Andra Badiu, Loredana Calinciuc. Antrenor: prof. Dorin Horvath
Clasament: 1. CSM Tirgu Mureş, 2. Volei Argeş Piteşti, 3. CSU Oradea, 4. CSM Lugoj (II), 5. CSM Volei Sibiu, 6. SCMU Craiova, 7. CSU Poli Timişoara, 8. CNS Cetate Deva, 9. CSM Sighetul Marmaţiei, 10. CSM Timişoara.
Etapa viitoare, sâmbătă, 15 decembrie: C.S.M. Lugoj (II) – C.S.U. Politehnica Timişoara. Celelalte jocuri: S.C.M.U. Craiova – Cetate Deva, C.S.M. Timişoara – Argeş Piteşti, C.S.M. Sibiu – C.S.M. Sighetul Marmaţiei, C.S.M. Tg.Mureş – C.S.U. Oradea
S-au răzbunat pe noi

References: CSM 
 CSM 
 CSM 
 CSM 
 CSM 
 CSM 
 CSM 
 CSM